Academi

Academi, tidligere Blackwater USA og Xe Services, er en omstridt amerikansk privat militær organisasjon, stiftet i 1996 av Erik Prince, som holder til i Nord-Carolina. Det beskriver seg selv som et selskap som driver med «militære operasjoner, politiarbeid, sikkerhet, fredsbevaring og stabiliseringsoperasjoner». Selskapet fikk mye medieomtale i september 2007 da flere av deres ansatte i Irak var involvert i en skyteepisode som kostet 20 sivile irakere livet.

 Organisasjon 

Blackwater USA består av følgende datterselskaper:

 Blackwater Training Center
 Blackwater Target Systems
 Blackwater Security Consulting (Moyock, Nord-Carolina)
 Blackwater Canine
 Blackwater Presidential Airways (PAWS)
 Blackwater Airships, LLC
 Blackwater Armored Vehicle
 Blackwater Maritime
 Raven Construction
 Blackwater North (Illinois)

Blackwaters direktør, Gary Jackson, og administrerende direktør Bill Mathews og andre ledere er tidligere medlemmer av Navy SEALs. Blackwater ble stiftet og eies av Erik Prince.

Operasjonen i Irak
Blackwater er per 2007 en av de største sikkerhetsorganisasjonen som opererer i Irak.Dagbladet: Blackwater skyter dobbelt så ofte, presentert 3. oktober 2007 Selskapet har cirka 1000 ansatte i Irak, og har kontrakter med den amerikanske regjeringen verdt 800 millioner dollar.

Selskapet ble i september 2007 utsatt for sterk kritikk etter at flere av deres leiesoldater begynte å skyte mot en småbarnsfamilie som kjørte for nær en sikkerhetssone. Leiesoldatene skal ha trodd at det dreide seg om selvmordsbombere. I tillegg til paret og deres barn som satt i bilen, ble til sammen 20 mennesker drept, langt flere enn det oppjusterte dødstallet på 11 som tidligere ble oppgitt.Dagbladet: Blackwater brukte gass mot amerikanske soldater, presentert 10. januar 2008 I forbindelse med rapporten om selskapets handlinger kom det også frem at Blackwater hadde vært involvert i 195 skyteepisoder i Irak siden 2005, og at av disse skyteepisodene var selskapets ansatte de første til å skyte ved 162 av tilfellene.Nettavisen: Blackwater skjøt først 8 av 10 ganger , presentert 2. oktober 2007

I tillegg til dette er også selskapet mistenkt for våpensmugling til terroristorganisasjoner. Etterforskning er satt i gang og ledes av FBI i samarbeid med Forsvarsdepartementet og Utenriksdepartementet.Nettavisen: Blackwater mistenkt for våpensmugling , presentert 22. september 2007

Personell fra Blackwater var også ansvarlig i mai 2005 da tåregass ble sluppet både fra et helikopter og fra et kjøretøy mot regulære amerikanske soldater ved et kontrollpunkt inn til «Den grønne sonen» i Bagdad.

Engasjementet i Irak reduseres i løpet av 2009 da det amerikanske utenriksdepartementet ikke ønsket å forlenge kontrakten med selskapet for virksomheten i Bagdad.Dagbladet (NTB) 8. mai 2009

Beskyldninger mot selskapets grunnlegger

Det er blitt hevdet at han ønsket seg medarbeidere som delte hans visjon om kristen suverenitet, og at disse, for å nå dette målet, ville benytte enhver anledning til å drepe irakere.http://www.dagbladet.no/2009/08/06/nyheter/blackwater/irak/utenriks/7534040/

Referanser

Eksterne lenker

 Blackwaters offisielle hjemmeside  (engelsk)
 Blackwater skyter dobbelt så ofte (Dagbladet, 2007)
 Blackwater USA's Terrorism Research Center (engelsk)
 Jeremy Scahills bok Blackwater: The rise of the world's most powerful mercenary army (engelsk)
 The News & Observer  sin serie om Blackwater USA (engelsk)
 Robert Young Peltons artikkel i Popular Mechanics om en måned han tilbragte med Blackwater i Bagdad] (engelsk)
 Alternet om Blackwater, Mercenaries 'R' Us, 24. mars 2004
 http://www.dagbladet.no/2011/05/15/nyheter/blackwater/emiratene/leiesoldater/16540471/

Kategori:Selskaper fra USA
Kategori:Sikkerhetsselskaper
Kategori:Krigen i Irak
Kategori:Etableringer i 1996
Kategori:Næringsliv i Nord-Carolina
Kategori:Private paramilitære virksomheter